Wonder Workshopના વિકાસ ગુપ્તા નવો આઈડિયા લઈને આવ્યા છે. તેમના કહેવા અનુસાર આપણે આપણા છોકરાઓ માટે જે રમકડા લાવીએ છીએ તે મોટા ભાગે ટ્રક, બસ, ટ્રેઈન વગેરે હોય છે. આ પ્રકારના રમકડા છોકરાઓને તો તરત આકર્ષી લે છે પરંતુ છોકરીઓને તેમાં મજા નથી આવતી. આથી Wonder Workshop દ્વારા એવા રોબોટ્સ બનાવવામાં આવ્યા છે જેમાં કોઇપણ પ્રકારના પૈડા જ ન હોય. વિકાસ ગુપ્તાનું કહેવું છે કે એકવાર અમે આ પ્રકારના રોબોટ્સ છોકરીઓના એક ગ્રુપ સમક્ષ મૂક્યા કે તેઓ તરતજ તેની સાથે રમવા તૈયાર થઇ ગઈ. જો કે વિકાસ ગુપ્તા ઉમેરે છે કે ખરેખર તો દરેક બાળક પોતાની રીતે રમવા ઇચ્છતું હોય છે અને તેને કોઇપણ રમકડું ગમે કે ન ગમે એ તેની પસંદગી પર આધારિત છે આથી છેવટે તો કોઈ રમકડું છોકરા માટે બનાવવામાં આવ્યું હોય તે તેને ન ગમે પણ છોકરીને ગમી જાય તેવા કિસ્સાઓ પણ તેમણે જોયા છે.